දෙවැනි ලෝක යුද සමයේ බ්‍රිතාන්‍ය කිරීටය නට්සින් අතට පත් වේයැයි බියෙන් එහි ඇති මැණික් ගලවා විස්කෝතු පෙට්ටියක දමා වින්ඩ්සර් මාලිගයේ භූගත ස්ථානයක සඟවා තිබූ බවට බීබීසී සේවයේ වාර්තා වැඩසටහනකින් හෙළිදරවු වී තිබේ.යම් හෙයකින් ජර්මනිය බ්‍රිතාන්‍ය ආක්‍රමණ කළහොත් ඉතා වටිනා මාණික්‍යයන්ගෙන් සමන්විත බ්‍රිතාන්‍ය කිරීටය සතුරන් අතට පත් වීම වැළාක්වීම සඳහා එහි ඇති සියලු මැණික් කැට ගලවා වින්ඩ්සර් මාලිග භූමියේ ගැඹුරු වළක වළ දමන ලෙසට සයවැනි ජෝජ් රජතුමා අණක් පනවා තිබිණි.